钦定古今图书集成/明伦汇编/官常典/第563卷 > 王沛
## 钦定古今图书集成/明伦汇编/官常典/第563卷 > 王沛

按《唐书》本传：“沛，许州许昌人。少勇决，为节度使上官
涗所器，妻以女，署牙门将。涗卒，他婿田偁胁涗子袭
领其军，谋杀监军。沛知其计，密告之，支党悉擒。德宗
嘉美，即拜行军司马。而刘昌裔领节度，奏沛为监察
御史。有诏护涗丧还京师。帝召见叹息，以为功异等，
嫌昌裔所请薄，谓沛曰：‘吾意殊未猒，尔归矣，方使别’”
奏，沛未至许，拜兼御史中丞。李光颜讨吴元济，奇沛
风概，署行营兵马使，使将劲兵别屯，数破贼有功。时
诏书趣战，诸将观望不敢渡，溵以壁沛引兵五千，夜
济合流，扼贼冲，遂城以居。于是河阳、宣武、太原、魏博
等军继渡，围郾城。沛先结垒与贼对，蔡将邓怀金遂
降。蔡平，加兼大夫。复从光颜定淄青。及光颜镇邠，诏
分许兵往戍。沛又为都将救盐州，败吐蕃，以功擢宁
州刺史，徙陈州。李㝏之乱，以忠武节度副使率师讨
㝏，加检校右散骑常侍，进拜兖海沂密节度使。是时，
新建府俗犷骜，沛明示法制，蒐阅以时，军政大治。以
检校工部尚书徙忠武。太和元年卒，赠尚书右仆射。
子逢，从父征伐，累功署忠武都知兵马使。太和中，入

取赏，若无功而赏，何哉？”武宗以逢用法严，使宰相李
德𥙿让之，逢曰：“战者前蹈白刃，不以法，人孰用？”命？讨
刘稹也，为太原道行营将，领陈许兵七千屯翼城。稹
平，加检校右散骑常侍，后亦至忠武节度使云。